ตัวเลขยอดค้าปลีกสหรัฐฯออกมาตำกว่าคาด กดดันตลาดหุ้น แต่เรามีมุมมองเป็นกลาง โดยคาดว่าเศรษฐกิจสหรัฐฯจะยังฟื้นตัวอย่างต่อเนื่อง/ผู้ว่าแบงค์ชาติแนะรัฐกู้เพิ่ม ย้ำไม่ต้องกลัวห่วงหนี้สาธารณะเพิ่ม/SET 1540-50 จุด แนะนำ IVL, MTC
18 สิงหาคม 2564

ปัจจัยต่างประเทศ เมื่อคืนที่ผ่านมาสหรัฐรายงานตัวเลขยอดค้าปลีกต่ำกว่าคาดที่ -1.1% (ตลาดคาดการณ์ -0.2%) ภาพดังกล่าวสะท้อนผ่านตัวเลขดนีความเชื่อมั่นของการบริโภคที่มีการรายงานเมื่อวันศุกร์ที่ผ่านมาที่ต่ำกว่าคาดอย่างมีนัยยะที่ 70.2 (คาด 81.2) โดยการปรับลงของขอดค้าปลีกรอบนี้เกิดจากการย้ายมาบริโภคจากสินค้าเป็นบริการ โดยเฉพาะภาคบริการและการท่องเที่ยว ผสมกับโครงการสนับสนุน (Check program)  เริ่มทยอยหมดลง ในขณะที่ยอดขายรถยนต์ปรับลงเล็กน้อยเนื่องจากปัญหาการขาดแคลนชิป ในขณะที่ยอดค้าปลีกออนไลน์ปรับลด 3.1% เช่นกัน อย่างไรก็ตามหากประเมินฝั่งการผลิตเราพบว่า Manufacturing Production ปรับตัวขึ้น 1.4% (ตลาดคาด +0.6%) ภาพรวมเรามีมุมมองเป็นกลางต่อภาพดังกล่าว โดยยังคงมุมมองว่าเศรษฐกิจสหรัฐจะค่อยๆเติบโต อัตราการว่างงานจะเริ่มลดลง จนถึงก่อนเกิดระดับวิกฤตในปลายปีหน้า และเห็นพ้องกับประธานเฟดในหลายๆสาขาที่เริ่มออกมาส่งสัญญาณ Tapering ซึ่งเราประเมินว่าจะเกิดขึ้นในเดือนก.ย.นี้  แนะนักลงทุนจับตาถ้อยคำแถลงของ Powell ในวันนี้
ปัจจัยในประเทศ ผู้ว่าแบงค์ชาติแนะรัฐกู้เพิ่ม ย้ำไม่ต้องกลัวห่วงหนี้สาธารณะเพิ่ม ซึ่งในเบื้องต้นเม็ดเงินจากภาครัฐที่เติมเข้าไปในระบบควรมีอย่างน้อย 1 ล้านล้านบาท หรือคิดเป็นประมาณ 7% ของ GDP ขณะที่หนี้สาธารณะคาดว่าจะเพิ่มขึ้นไปสูงสุดที่ประมาณ 70% ของ GDP ในปี 2567 และจะลดลงได้ค่อนข้างเร็วตามการขยายตัวของเศรษฐกิจและความสามารถในการจัดเก็บรายได้ของรัฐบาลที่จะกลับมาฟื้นตัวเร็ว เนื่องจากฐานภาษีจะไม่ได้ลดลงจากแผลเป็นของเศรษฐกิจมากนัก หากเทียบกับกรณีที่รัฐบาลกู้เงินเพิ่ม พบว่าสัดส่วนหนี้สาธารณะต่อ GDP ในอีก 10 ปีข้างหน้า (ปี 2574) จะต่ำกว่ากรณีที่รัฐบาลไม่ได้กู้เงินเพิ่มเติมถึงกว่า 5% โดยสิ่งสำคัญคือต้องเน้นมาตรการการคลังที่ส่งผลกระตุ้นเศรษฐกิจหรือมี ‘ตัวคูณ (Multiplier)’ ที่สูง อาทิเช่น มาตรการที่รัฐช่วยออกค่าใช้จ่าย (Co-Pay) เช่น มาตรการคนละครึ่งและมาตรการค้ำประกันสินเชื่อ โดยมาตรการที่กระตุ้นเศรษฐกิจได้มากมักเป็นการดึงเม็ดเงินจากภาคเอกชนเข้ามาร่วมด้วย ซึ่งจะมีผลเพิ่มเติมจากการเพิ่มสภาพคล่องของธุรกิจและการจ้างงาน อย่างไรก็ดี เพื่อรักษาความยั่งยืนทางการคลังของประเทศ รัฐบาลต้องมีมาตรการรัดเข็มขัดในระยะปานกลาง สำหรับการพิจารณาเรื่องเพดานดอกเบี้ยทางผู้ว่าแบงค์ชาติบอกต้องมองให้รอบด้าน โดยหลักการคือ เพดานต้องไม่สูงมากจนทำให้ลูกหนี้มีภาระดอกเบี้ยสูงเกินไป ขณะเดียวกันก็ต้องไม่ต่ำเกินไปจนเจ้าหนี้มีรายได้ไม่คุ้มต้นทุนการทำธุรกิจ (ต้นทุนเงิน ต้นทุนความเสี่ยง ต้นทุนบริหารจัดการ) และให้ลูกค้าที่มีความเสี่ยงสูงไปสู่การกู้เงินนอกระบบที่มีดอกเบี้ยแพงกว่ามาก ซึ่งความเห็นดังกล่าวอาจช่วยลดความกังวลประเด็น policy risk ต่อกลุ่มการเงินลงไปได้บ้าง
มุมมองตลาดหุ้น/ กลยุทธ์การลงทุน วันนี้คาด SET  1540-50 จุด แนะนำ IVL, MTC
1) IVL  (ราคาพื้นฐาน 44.30 บาท) จากกำไรปกติที่แข็งแกร่งในครึ่งปีหลังและ upside จาก Oxiteno และลดความกังวลต่อประเด็นความเสี่ยงเพิ่มทุนไปอย่างน้อยจนถึงต้นปี 2565 2) MTC (ราคาพื้นฐาน 72.00 บาท) คาดกำไร 2Q21 เพิ่มขึ้นทั้ง QoQ และ YoY ขณะที่ความเสี่ยงจาก policy risk และการแข่งขันที่รุนแรงขึ้นนั้นสะท้อนไปในราคามากพอสมควรแล้ว 
รายงานตัวเลขเศรษฐกิจ
วันพุธ ติดตาม ตัวเลขยอดผลิตและยอดขายรถยนต์ของไทยเดือน ก.ค. ตัวเลขส่งออกของญี่ปุ่นเดือน ก.ค. คาด +39% YoY ตัวเลขยอดสร้างบ้านใหม่ของสหรัฐฯ เดือน ก.ค. -2.2% MoM ปริมาณสต๊อกน้ำมันดิบสหรัฐฯ รายสัปดาห์ และ FOMC meeting minutes
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด 3.60 แสนคน (-4.0% WoW)
วันศุกร์ ติดตาม การกำหนดอัตราดอกเบี้ยนโยบาย Loan Prim Rate 1 ปีของจีนคาดคงดอกเบี้ยที่ 3.85% ดัชนีราคาผู้ผลิตของเยอรมันเดือน ก.ค. คาด +0.8% MoM และ +9.2% YoY และตัวเลข Retail Sales ของอังกฤษเดือน ก.ค. คาด +0.5% MoM และ +6.4% YoY